รองนายกรัฐมนตรีและรัฐมนตรีว่าการกระทรวงพาณิชย์ ล่องเรือเยี่ยมชาวชุมชนริมคลองลาดพร้าว พร้อมมอบทะเทียนบ้านให้ชาวชุมชนที่สร้างบ้านแล้วเสร็จ
รองนายกรัฐมนตรีและรัฐมนตรีว่าการกระทรวงพาณิชย์ ล่องเรือเยี่ยมชาวชุมชนริมคลองลาดพร้าว พร้อมมอบทะเทียนบ้านให้ชาวชุมชนที่สร้างบ้านแล้วเสร็จ นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ลงพื้นที่ตรวจเยี่ยมโครงการพัฒนาที่อยู่อาศัยชุมชนริมคลองลาดพร้าว พร้อมทั้งมอบทะเบียนบ้านให้ชาวชุมชนวัดบางบัว เขตหลักสี่ กรุงเทพฯ ที่สร้างบ้านเสร็จแล้ว จำนวน 65 หลัง และมอบสิ่งของเครื่องใช้ที่จำเป็นให้แก่ผู้สูงอายุและผู้ป่วยติดเตียง รวมทั้งของขวัญ วันเด็กในชุมชนต่างๆ รวม 700 ชุด พร้อมกล่าวว่า กระทรวงการพัฒนาสังคมและความมั่นคงของมนุษย์ ได้จัดทำแผนงานรองรับการพัฒนาที่อยู่อาศัยชาวชุมชนริมคลองลาดพร้าวและคลองบางซื่อที่ต้องรื้อย้ายบ้านเรือนออกจากลำคลองและแนวก่อสร้างเขื่อนฯ โดยมีเป้าหมายทั้งหมด 50 ชุมชน จำนวน 7,069 ครัวเรือน ซึ่งวันนี้ 6 มกราคม 2563 ตนในฐานะประธานคณะกรรมการนโยบายที่อยู่อาศัยแห่งชาติ ลงพื้นที่เพื่อตรวจเยี่ยมโครงการพัฒนาที่อยู่อาศัยชุมชนริมคลองลาดพร้าว เพื่อเยี่ยมชาวชุมชนที่สร้างบ้านเฟสแรกเสร็จแล้ว จำนวน 65 หลัง โดยได้มอบทะเบียนบ้านให้แก่ผู้แทนชุมชนที่สร้างบ้านเสร็จแล้ว สำหรับความคืบหน้าในการพัฒนาที่อยู่อาศัยในขณะนี้ พอช. ให้การสนับสนุนการพัฒนาที่อยู่อาศัยชุมชนริมคลองลาดพร้าวไปแล้ว รวม 35 ชุมชน รวมทั้งสิ้น 3,308 ครัวเรือน โดยได้ตั้งเป้าหมายอีก 900 ครัวเรือน ภายในปี 2563 เพื่อให้ประชาชนมีบ้านที่มั่นคงและถูกกฎหมายหลังจากนั้นรองนายกรัฐมนตรีและรัฐมนตรีว่าการกระทรวงพาณิชย์ และคณะผู้บริหารกระทรวง พม ยังได้ล่องเรือต่อไปยังชุมชนหลัง ว.ค.จันทรเกษม เขตจตุจักร กทม. เพื่อพบปะและเยี่ยมเยียนชาวชุมชนริมคลอง ซึ่งการลงพื้นที่ครั้งนี้ ได้มอบสิ่งของและเครื่องใช้ที่จำเป็นให้แก่ผู้สูงอายุและผู้ป่วยติดเตียงในชุมชนต่างๆ รวม 30 ชุด และมอบของขวัญวันเด็กแห่งชาติ รวม 100 ชุด รวมทั้งมอบข้าวสารและอาหารแห้งจากกระทรวงพาณิชย์ให้แก่ชาวชุมชนรวม 600 ชุด